বর্তমানে বিজ্ঞানীরা নিশ্চিত হয়েছেন যে, ওমেগা-৩ ফ্যাট হার্ট হৃৎপিণ্ডকে সুস্থ রাখতে সাহায্য করে। এটি রক্ত জমাট বাধার সম্ভাবনা হ্রাস করে এবং হৃদরোগে আক্রান্ত হওয়ার ঝুঁকি কমায়। পাশাপাশি ওমেগা-৩ অস্বাভাবিক হৃৎস্পন্দন কমাতে সাহায্য করে ও রক্তচাপ নিয়ন্ত্রণ করে। শিশুর মস্তিস্ক গঠনেও সাহায্য করে ওমেগা-৩। কিছু গবেষণায় দেখা গিয়েছে, ওমেগা-৩ অবসাদ এবং মনঃসংযোগে ব্যাঘাত-জনিত সমস্যার ক্ষেত্রেও ভাল ফল দেয়। এমনকী কিছু গবেষণায় বলা হচ্ছে, ওমেগা-৩ ব্রেস্ট ক্যান্সার, কোলন ক্যান্সার ও প্রস্টেট ক্যান্সারেরও ঝুঁকি কমায়। ডায়াবেটিক রোগীদের জন্যও ওমেগা-৩ অত্যন্ত প্রয়োজনীয়। বার্সেলোনা লিপিড ক্লিনিক সম্প্রতি এক গবেষণায় জানিয়েছে, ডায়াবেটিক রোগীদের দৃষ্টিশক্তি ঠিক রাখতে ওমেগা-৩ অত্যন্ত উপকারী।